ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0M(91) 81 τελικό 
Βρυξέλλες, 26 Νοεμβρίου 1991 
Πρόταση 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
για την τροποποίηση της οδηγίας 85/73/ΕΟΚ για τη χρηματοδότηση των 
υγειονομικών επιθεωρήσεων Kat ελέγχων των νωπών κρεάτων και των 
κρεάτων πουλερικών 
(υποβληθείσα απδ την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Η οδηγία 85/73/ΕΟΚ του Συμβουλίου (1) προέβλεψε τους κανόνες για τις 
χρηματοδοτήσεις των υγειονομικών επιθεωρήσεων και ελέγχων που πρέπει να 
διενεργούνται στις κοινοτικές εγκαταστάσεις κατά τις εισαγωγές από τρίτες 
χώρες, νωπών κρεάτων και κρεάτων πουλερικών. Οι εναρμονισμένοι αυτοί κανόνες 
ορίζουν ότι εισπράττεται ένα τέλος για τους εν λόγω ελέγχους και 
επιθεωρήσεις. 
Η οδηγία 89/662/ΕΟΚ του Συμβουλίου (2) καθορίζει κυρίως τους γενικούς κανόνες 
διοργανώσεως των ελέγχων που πρέπει να πραγματοποιούνται για ένα μεγάλο μέρος 
των ζωικών προϊόντων. Εξάλλου, το Συμβούλιο εξέδωσε οδηγία που καθορίζει τις 
αρχές διοργάνωσης των κτηνιατρικών ελέγχων για τα προϊόντα προελεύσεως τρίτων 
χωρών που εισάγονται στην Κοινότητα (3). 
Με βάση αυτές τις εξελίξεις, το παρόν σχέδιο επεκτείνει γενικά τις αρχές που 
όρισε η οδηγία 85/73/ΕΟΚ στα ζωικά προϊόντα. 
Τα Κράτη μέλη, πρέπει να μεριμνήσουν για την είσπραξη του τέλους, για να 
εξασφαλίσουν τη χρηματοδότηση των ελέγχων από τον επίσημο κτηνίατρο ή τις 
αρμόδιες αρχές, σύμφωνα με τα άρθρα 3 παράγραφος 1 και άρθρο 4 παράγραφος 1 
της οδηγίας 89/662/ΕΟΚ (έλεγχοι στον τόπο καταγωγής). Η ίδια αρχή θα 
εφαρμοστεί στους φυσικούς ελέγχους που προβλέπονται στην οδηγία 90/675/ΕΟΚ 
σχετικά με την οργάνωση των κτηνιατρικών ελέγχων των προϊόντων προελεύσεως 
τρίτων χωρών που εισάγονται στην Κοινότητα. 
(1) ΕΕ αριθ. L 32, 05.02.1985, σ. 14 
(2) ΕΕ αριθ. L 395, 30.12.1989, σ. 13 
(3) ΕΕ αριθ. L 373, 31.12.1990, σ. 1 
- 3 -
ΠΡΟΤΑΣΗ 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
για την τροποποίηση της οδηγίας 85/73/ΕΟΚ 
για τη χρηματοδότηση των υγειονομικών επιθεωρήσεων και ελέγχων 
των νωπών κρεάτων και των κρεάτων πουλερικών 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Εχοντας υπόψη : 
τη συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 43, 
την πρόταση της Επιτροπής (1), 
τη γνώμη του Ευρωπαϊκού Κοινοβουλίου (2), 
τη γνώμη της Οικονομικής και Κοινωνικής Επιτροπής (3), 
Εκτιμώντας : 
ότι τα ζωικά προϊόντα περιλαμβάνονται στον κατάλογο των προϊόντων που 
εμφαίνονται στο παράρτημα Ι Ι της συνθήκης· ότι η κυκλοφορία αυτών των 
προϊόντων στην αγορά, αποτελεί πόρο για ένα σημαντικό τμήμα του αγροτικού 
πληθυσμού· 
ότι η οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με 
τους κτηνιατρικούς ελέγχους που εφαρμόζεται στις ενδοκοινοτικές συναλλαγές με 
προοπτική την υλοποίηση της εσωτερικής αγοράς (4), όπως τροποποιήθηκε 
τελευταία από την οδηγία 90/675/ΕΟΚ (5), καθόρισε κυρίως τις απαιτήσεις που 
επιβάλλονται στους κτηνιατρικούς ελέγχους οι οποίοι πρέπει να 
πραγματοποιούνται στα Κράτη μέλη αποστολής, για ένα μεγάλο αριθμό ζωικών 
προϊόντων· 
ότι η οδηγία 90/675/ΕΟΚ του Συμβουλίου της 10ης Δεκεμβρίου 1990 σχετικά με 
την οργάνωση των κτηνιατρικών ελέγχων των προϊόντων προελεύσεως τρίτων χωρών 
που εισάγονται στην Κοινότητα, καθόρισε κυρίως τις απαιτήσεις που 
επιβάλλονται στους υλικούς ελέγχους που πρέπει να πραγματοποιούνται για τα 
ζωικά προϊόντα προελεύσεως τρίτων χωρών· 
(1) ΕΕ αριθ. C 
(2) ΕΕ αριθ. C 
(3) ΕΕ αριθ. C 
(4) ΕΕ αριθ. Ι 395, 30.12.1989, σ. 13 
(5) ΕΕ αριθ. L 373, 3t.12.19M, Ο. 1 
ότι η οδηγία 85/73/ΕΟΚ του Συμβουλίου (6) όπως τροποποιήθηκε από την οδηγία 
88/409/ΕΟΚ (7), καθόρισε τους εναρμονισμένους κανόνες χρηματοδότησης των 
υγειονομικών επιθεωρήσεων και ελέγχων για να νωπά κρέατα ορισμένων ειδών 
ζώων· ότι ιδιαίτερα η οδηγία αυτή ορίζει ότι εισπράττεται τέλος για τους εν 
λόγω ελέγχους και επιθεωρήσεις· 
ότι πρέπει να τροποποιηθεί η οδηγία 85/73/ΕΟΚ ώστε να ληφθούν υπόψη οι νέες 
διατάξεις που αφορούν τους ελέγχους· 
ότι πρέπει να επεκταθεί η ισχύς των αρχών που ορίστηκαν από την οδηγία 
85/73/ΕΟΚ και κυρίως η ισχύς της αρχής που αφορά την είσπραξη του τέλους· ότι 
η επέκταση αυτή αιτιολογείται από την ανάγκη να εξασφαλισθεί η αποτελεσματική 
λειτουργία του συστήματος ελέχγου και να αποφευχθούν οι νοθεύσεις του 
ανταγωνισμού· 
ότι οι δαπάνες ελέγχου μπορούν να καταλογισθούν μόνον όταν ο επίσημος έλεγχος 
αποτελεί υποχρεωτική προϋπόθεση για τη διάθεση των προϊόντων στην αγορά· 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : 
ΆΡ9ΡΟ 1 
Η οδηγία 85/73/ΕΟΚ τροποποιείται ως εξής : 
1. 0 τίτλος αντικαθίσταται από τον εξής τίτλο : 
«Οδηγία του Συμβουλίου της 29ης Ιανουαρίου 1985 για τη χρηματοδότηση των 
κτηνιατρικών επιθεωρήσεων και ελέγχων των ζωικών προϊόντων». 
2. Στο άρθρο 1 παράγραφος 2, προστίθεται το εξής εδάφιο : 
"Εξάλλου, οι ορισμοί που παρατίθενται στα άρθρα 2 της οδηγίας 89/662/ΕΟΚ 
(*) και της οδηγίας 90/675/ΕΟΚ (**) εφαρμόζονται εφόσον παρίσταται 
ανάγκη. 
(*) ΕΕ αριθ. L 395, 30.12.1989, σ. 13 
(**) ΕΕ αριθ. L 373, 31.12.1990, 0.1." 
Στο άρθρο 1, προστίθεται η ακόλουθη παράγραφος : 
«3. Για τους ελέγχους που δεν υπόκεινται στις διατάξεις της παραγράφου 1 
και του άρθρου 2α, τα κράτη μέλη φροντίζουν ώστε : 
- να εισπράττεται ένα τέλος για να εξασφαλίζεται η χρηματοδότηση των 
υλικών ελέγχων που προβλέπονται στο κεφάλαιο Ι (έλεγχοι στον τόπο 
καταγωγής) της οδηγίας 89/662/ΕΟΚ και πραγματοποιούνται από τις 
αρμόδιες αρχές και τους επίσημους κτηνιάτρους· 
- να εισπράττεται ένα τέλος για να εξασφαλίζεται η χρηματοδότηση των 
υλικών ελέγχων που προβλέπονται στην οδηγία 90/675/ΕΟΚ. 
- να απαγορεύεται κάθε επιστροφή, άμεση ή έμμεση των εισφορών». 
(6) ΕΕ αριθ. L 32, 05.02.1985, Ο. 14 
(7) ΕΕ αριθ. L 194, 22.07.1988, σ. 28 
_ 5 -
4. Στο άρθρο 2, προστίθεται η εξής παράγραφος : 
«3. Κατά παρέκκλιση της παραγράφου 1, σύμφωνα με τη διαδικασία που 
προβλέπεται στο άρθρο 4α, καθορίζονται : 
- τα κατ'αποκοπήν επίπεδα των τελών που αναφέρονται στο άρθρο 1 
παράγραφος 3, 
- οι λεπτομέρειες εφαρμογής του άρθρου 1 παράγραφος 3». 
5. Παρεμβάλλεται το εξής άρθρο : 
«Άρθρο 4α 
1. Η Επιτροπή επίκουρε(ται από τη Μόνιμη Κτηνιατρική Επιτροπή, η οποία 
καλείται στο εξής "η επιτροπή", η οποία έχει συσταθεί με την απόφαση 
68/361/ΕΟΚ του Συμβουλίου (*). 
(*) ΕΕ L 255, 19.10.1968, σ. 23Μ 
2. Σε περίπτωση που γίνεται αναφορά στη διαδικασία που ορίζεται στο παρόν 
άρθρο, εφαρμόζονται οι εξής διατάξεις : 
0 αντιπρόσωπος της Επιτροπής υποβάλλει στην εν λόγω επιτροπή σχέδιο των 
μέτρων που πρόκειται να ληφθούν. Η συμβουλευτική επιτροπή διατυπώνει τη 
γνώμη της για το σχέδιο αυτό, μέσα σε προθεσμία που μπορεί να ορίσει ο 
πρόεδρος ανάλογα με το επείγοντα χαρακτήρα του θέματος και, αν 
χρειασθεί, προβαίνει σε ψηφοφορία. 
Η γνώμη καταχωρείται στα πρακτικά. Επιπλέον κάθε κράτος μέλος έχει το 
δικαίωμα να ζητήσει να καταχωρηθεί η θέση του στα πρακτικά. 
Η Επιτροπή λαμβάνει ιδιαίτερα υπόψη τη γνώμη της συμβουλευτικής 
επιτροπής και την ενημερώνει για τον τρόπο με τον οποίο έλαβε υπόψη τη 
γνώμη αυτή." 
ΆΡΘΡΟ 2 
Τα κράτη μέλη θέτουν σε ισχύ τις νομοθετικές, κανονιστικές και διοικητικές 
διατάξεις που είναι αναγκαίες για να συμμορφωθούν προς την παρούσα οδηγία το 
αργότερο την 31η Δεκεμβρίου 1991. Ενημερώνουν την Επιτροπή σχετικά. 
Όταν τα κράτη μέλη θεσπίζουν τις εν λόγω διατάξεις οι τελευταίες αυτές 
περιέχουν παραπομπή στην παρούσα οδηγία ή συνοδεύονται από παρόμοια παραπομπή 
κατά την επίσημη δημοσίευση τους. 0 τρόπος της παραπομπής καθορίζεται από τα 
κράτη μέλη. 
'ΑΡθΡΟ 3 
Η παρούσα οδηγία απευθύνεται στα κράτη μέλη. 
Βρυξέλλες, Για το Συμβούλιο 
0 Πρόεδρος 

ISSN 0254-1483 
COM(91)8l τελικό 
ΕΓΓΡΑΦΑ 
GR 03 
Αρι«. καταλόγου : CB-CO-91-533-GR-C 
ISBN 92-77-77906-3 
Υπηρεσία Επισήμων Εκδόσεων των Ευρωπαϊκών Κοινοτήτων 
ίν-2985 Luxembourg